7. ΑΝΑΓΚ. ΝΟΜΟΣ υπ’ αριθ. 955 της 15/23 Νοεμ. 1937 Περί τροποποιήσεως και συμπληρώσεως του Α.Ν. 445 της 20 Ιαν. 1937 περί τροποποιήσεως, συμπληρώσεως και κωδικοποιήσεως των περί κινηματογράφου διατάξεων. Άρθρ.1.-(Τροποποιείται το άρθρ. 5 του Α.Ν. 445, ανωτ. αριθ.6) Άρθρ.2.-(Τροποποιείται το άρθρ. 6 του Α.Ν. 445, ανωτ. αριθ.6) Άρθρ.3.-Απαγορεύεται η λειτουργία δύο ή πλειόνων κινηματογράφων υπό την αυτήν επωνυμίαν εις τας περιφερείας των Αστυνομικών Διευθύνσεων Αθηνών, Πειραιώς, Πατρών, Κερκύρας και Θεσσαλονίκης και εις τας έδρας των Διοικήσεων Χωροφυλακής. «Εις την λοιπήν δε Επικράτειαν απαγορεύεται η υπό την αυτήν επωνυμίαν (διακριτικόν τίτλον) λειτουργία δύο ή πλειόνων Κινηματογράφων εις τον αυτόν Δήμον ή Κοινότητα». Το εντός « » εδάφιον προσετέθη δια της παρ. 1 άρθρ. 1 Α.Ν. 312/1968 (κατωτ. αριθ. 18). Οι ήδη υφιστάμενοι υπό την αυτήν επωνυμίαν κατά τα ανωτέρω κινηματογράφοι υποχρεούνται, εντός τριμήνου από της δημοσιεύσεως του παρόντος Νόμου να μεταβάλωσιν τον κοινόν τίτλον, τον οποίον δύναται να διατηρήση μόνον ο χρησιμοποιήσας αυτόν πρώτος. Άρθρ.4.-Ο παραβάτης εκάστης των διατάξεων των ανωτέρω άρθρων τιμωρείται με φυλάκισιν 15 ημερών μέχρις 6 μηνών ή με χρηματικήν ποινήν μέχρι 10.000 δραχμών, εν υποτροπή δε δι’ αμφοτέρων των ποινών τούτων και εν τρίτη καταδίκη, εντός ενός και του αυτού έτους, διατάσσεται το κλείσιμον του κινηματογράφου μέχρις ενός μηνός υπό της αρμοδίας Αστυνομικής Διευθύνσεως ή Διοικήσεως Χωροφυλακής επί τη υποβολή αυτή αντιγράφων των τριών καταδικαστικών αποφάσεων. Δια το μέτρον των χρηματικών ποινών βλ. άρθρ. 2 Ν. 110/1945 και άρθρ. 57 Ποιν. Κώδικος (τόμ. 8 σελ. 6 και 28). Άρθρ.5.-1.Δια πάσαν λήψιν ταινίας εν Ελλάδι, είτε παρ’ ημεδαπού είτε παρ’ αλλοδαπού, απαιτείται άδεια της κατά το άρθρ. 1 του παρόντος Επιτροπής Ελέγχου Κινηματογραφικών ταινιών. Η άδεια αύτη παρέχεται αιτήσει του ενδιαφερομένου, γνωρίζοντος εις το (Υπουργείον Τύπου και Τουρισμού) το είδος της ταινίας, την οποίαν προτίθεται να λάβη το έμψυχον και άψυχον υλικόν, όπερ θα χρησιμοποιήση, καθώς και τους χώρους και τα τοπεία εις τα οποία θα γυρισθή η ταινία. 2.Η Επιτροπή δικαιούται να ορίζη εν ή πλείονα των μελών της, τα οποία θα εποπτεύουν, κατά την λήξιν της ταινίας, των σχετικών δαπανών δια την εκπλήρωσιν της αποστολής ταύτης, καταβαλλομένων παρά των επιχειρηματιών της υπό λήψιν ταινίας. 3.Ο κεκτημένος άδειαν λήψεως κινηματογραφικής ταινίας εν Ελλάδι δικαιούται ελευθέρας κυκλοφορίας εις τας δημοσίας συγκεντρώσεις και τους χώρους τους προσδιοριζομένους εν τη αδεία, συμφώνως πάντοτε προς τας εκάστοτε ισχυούσας διατάξεις των Αστυνομικών και Στρατιωτικών Αρχών και κατά τα ειδικώτερον καθορισθησόμενα δια Δ/των εκδοθησομένων υπό των (Υπουργών Δημοσίας Ασφαλείας και Τύπου και Τουρισμού). 4.Εισηγήσει των εποπτευόντων, την λήψιν της ταινίας αντιπροσώπων της, η Επιτροπή δύναται να ανακαλέση την χορηγηθείσαν άδειαν να αξιώση την εμφάνισιν εν Ελλάδι της ταινίας και την προβολήν αυτής ενώπιον των μελών της, καθώς και να απαγορεύση την εξαγωγήν ολοκλήρου ή μέρους αυτής και να κατάσχη το αρνητικόν φιλμ, εφ’ όσον διαπιστώση ότι συντρέχουν ειδικοί λόγοι ασφαλείας κρατικής ή και κινδύνου δυσφημίσεως της Χώρας μας εις το εξωτερικόν. Άρθρ.6.-1.Δια την άσκησιν του επαγγέλματος του φωτορεπόρτερ κινηματογραφικών νέων ή επικαίρων εν Ελλάδι απαιτείται άδεια της, κατά το άρθρ. 1 του παρόντος, Επιτροπής. Αι άδειαι αύται χορηγούνται μονίμως εντός του πλαισίου των διατάξεων του παρόντος Νόμου και κατά τα ειδικώτερον δια Δ/τος καθορισθησόμενα. 2.Εις περίπτωσιν καθ’ ην ήθελε διαπιστωθή κακόβουλος και επιβλαβής ενέργεια του επαγγελματίου φωτορεπόρτερ κινηματογραφικών νέων, η Επιτροπή δύναται να προβή εις την αφαίρεσιν της αδείας, είτε εις την απαγόρευσιν της ασκήσεως του επαγγέλματος δια χρονικόν διάστημα μέχρι 6 μηνών, εν υπο(Αντί της σελ. 377) Σελ. 377 (α) 330-059 τροπή δε και μέχρις ενός έτους, να ζητήση δε επί πλέον την ποινική δίωξιν αυτού δια των οικείων Αστυνομικών ή Εισαγγελικών Αρχών. Άρθρ.7.-Εις τας διατάξεις του από 15 Σεπτ. 1935 Ν.Δ/τος περί ιδρύσεως Γραφείου Μορφωτικού Κινηματογράφου (τόμ. 32) υπάγονται τα ιδιωτικά Σχολεία Δημοτικής και Μέσης Εκπαιδεύσεως, εφ’ όσον ήθελον ζητήσει τούτο. Η υποχρεωτική εισφορά των μαθητών των ιδιωτικών Σχολείων ορίζεται δι’ αποφάσεως του Υπουργού των Θρησκευμάτων και Εθνικής Παιδείας, κατόπιν γνωμοδοτήσεως του Συμβουλίου του Μορφωτικού Κινηματογράφου. Άρθρ.8.-Εις την Επιτροπήν του άρθρ. 2 του Α.Ν. 445 (ανωτ. αριθ. 6) μετέχει του λοιπού και εις αξιωματικός του Πυροσβεστικού Σώματος, οριζόμενος υπό του Αρχηγείου του Σώματος τούτου, και εις Τμηματάρχης της Τουριστικής Οργανώσεως του Υφυπουργείου Τύπου και Τουρισμού. Περί της γνωμοδοτικής αρμοδιότητος των περί ου ο άνω Νόμος Συμβουλίων βλ. και άρθρ. 3 Νόμ. 2154/1952 (Τόμ. 31Β σελ. 1019). 